Islas Vírchens d'os Estaus Unius

As islas Vírchens d'os Estaus Unius u Islas Vírchens Americanas (en anglés United States Virgin Islands), son un grupo d'islas d'a mar Caribe que constituyen una dependencia d'os Estaus Unius. Cheograficament, fan parti d'as islas Vírchens. Forman un "territorio organizau no incorporau" d'os EEUU y o Comité de Descolonización d'as Nacions Unidas las incluyen en a suya lista de territorios no autonomos. As islas son situadas entre l'oceano Atlantico a o norte y a mar Caribe a o sud, y entre Puerto Rico a l'uest (d'a que con deseparadas por o paso d'as Vírchens) y as islas Vírchens Britanicas a l'este. O territorio ye forma por cuatre islas prencipals: Saint Thomas, Saint John, Saint Croix (a mas ampla y, tamién, a mas aluenyada d'o grupo) y Water Island, y una docenas d'islas menors. Tienen una superficie total de 352 km² y una población de bels 106.792 habitants (2003). A capital d'as islas ye Charlotte Amalie, d'uns 20.000 habitants, localizada en a isla de Saint Thomas. Vinclos externos Se veigan as imáchens de Commons sobre as islas Vírchens d'os Estaus Unius. (en) Pachina web d'as islas Vírchens d'os Estaus Unius.